Stănești (komunumo, Vâlcea)

Stănești [stǝneŝtj'] estas komunumo en la rumana distrikto Vâlcea. Ĝi konsistas el la vilaĝoj Bărcănești, Cioponești, Cuculești, Gârnicetu, Linia Dealului, Stănești (la sidejo), Suiești, Valea Lungă kaj Vârleni.La komunuma retejo mencias nur kvar vilaĝojn (Cuculești, Stănești, Valea Lunga, Bărcănești), sed la rumana vikipedio kaj la oficiala censo de 2011 mencias naŭ.

La komunumo Stănești situas sur la maldekstra (orienta) bordo de la rivero Cerna. Ĝian vilaĝon Gârnicetu oni ne konfuzu kun Gârnicet, kiu situas aliflanke de la rivero kaj apartenas al la komunumo Fârtățești.

Neniu urbo situas proksime de Stănești; ĝi situas pli-malpli centre en la kvarangulo Babeni, Berbești, Bălcești kaj Drăgășani. La nacia vojo DN65C pasas aliflanke de la rivero Cerna, sed por atingi ponton necesas iri al la najbaraj komunumoj Lădești (norde) aŭ Măciuca (sude); tra ĉi-lasta pasas ankaŭ la nacia vojo DN67B.

La nomo de la sideja vilaĝo kaj tiel ankaŭ de la komunumo devenas de iam grandinflua familio kun la nomo Stan Stanescu.

 Notoj 

 Eksteraj ligiloj 
 Komunuma retejo

Kategorio:Komunumoj de distrikto Vâlcea